ഡെബിറ്റ് കാര്ഡ് മറന്നോ? എച്ച്ഡിഎഫ്സി എടിഎമ്മില് നിന്ന് എങ്ങനെ പണം പിന്വലിക്കാം ദില്ലി: സാധാരണയായി എടിഎം കൌണ്ടറില് നിന്ന് പണം പിന്വലിക്കാന് നിങ്ങള്ക്ക് ഒരു ഡെബിറ്റ് അല്ലെങ്കില് എടിഎം കാര്ഡ് ആവശ്യമാണ്. എന്നാല് ഉപയോക്താക്കള്ക്ക് സന്തോഷ വാര്ത്തയുമായി എത്തിയിരിക്കുകയാണ് എച്ച്ഡിഎഫ്സി ബാങ്ക്. എച്ച്ഡിഎഫ്സി ബാങ്ക് സേവിംഗ്സ് അക്കൗണ്ട് ഉപയോഗിച്ച് നിങ്ങള്ക്ക് ഇപ്പോള് കാര്ഡ് ഇല്ലാതെ പണം പിന്വലിക്കാം എന്നതാണ് ഇതിന്റെ ഗുണമേന്മ. എടിഎം കാര്ഡ് ഉപയോഗിക്കാതെ സുരക്ഷിതമായി എടിഎമ്മുകളില് നിന്ന് പണം പിന്വലിക്കേണ്ടത് എങ്ങനെയാണെന്ന് പരിശോധിക്കാം. തിരക്കിട്ട് ഓഫീസിലേക്കിറങ്ങുമ്ബോഴോ ഷോപ്പിംങ്ങിറങ്ങുമ്ബോഴോ എടിഎം കാര്ഡ് മറന്നാല് വിഷമിക്കേണ്ടെന്ന് ചുരുക്കം. എച്ച്ഡിഎഫ്സി ബാങ്ക് കാര്ഡ്ലെസ് ക്യാഷ് സംവിധാനം ഉപയോഗിച്ച് എല്ലാ എച്ച്ഡിഎഫ്സി ബാങ്ക് എടിഎമ്മുകളില് നിന്നും പണം പിന്വലിക്കാന് സാധിക്കും. 24 മണിക്കൂറും ഈ സേവനം ലഭ്യമാകും എന്നതാണ് മറ്റൊരു പ്രത്യേകത. എച്ച്ഡിഎഫ്സി ബാങ്ക് ട്വീറ്റിലാണ് ഇക്കാര്യം അറിയിച്ചത്. കാര്ഡ്ലെസ്സ് ക്യാഷ് ഫീച്ചര് ഉപയോഗിച്ച് എച്ച്ഡിഎഫ്സി ബാങ്കില് നിന്ന് പണം പിന്വലിക്കാന് എന്തെല്ലാം കാര്യങ്ങളാണ് ചെയ്യേണ്ടതെന്ന് പരിശോധിക്കാം. അക്കൌണ്ട് ഉടമകള് എച്ച്ഡിഎഫ്സി ബാങ്കിന്റെ എടിഎമ്മില് പോയി കാര്ഡ്ലെസ് ക്യാഷ് എന്ന ഓപ്ഷന് തിരഞ്ഞെടുക്കുക അതോടെ ഐഡിഎല്ഇ ലൂപ്പ് സ്ക്രീനില് ഓപ്ഷനുകള് കാണിക്കും. ഇതില് നിന്ന് ആവശ്യമായ ഭാഷ തിരഞ്ഞെടുക്കുക. തുടര്ന്ന് ഒടിപി, സ്വീകര്ത്താവിന്റെ മൊബൈല് ഫോണ് നമ്ബര്, 9 അക്ക ഓര്ഡര് ഐഡി, ഇടപാട് തുക എന്നിവ ടൈപ്പ് ചെയ്ത് നല്കുക. മുകളിലുള്ള വിവരങ്ങള് പരിശോധിച്ച് ഉറപ്പിച്ചുകഴിഞ്ഞാല്, പണം എടിഎം വഴി ലഭിക്കും. എച്ച്ഡിഎഫ്സിയുടെ ഔദ്യോഗിക വെബ്സൈറ്റ് അനുസരിച്ച്, കാര്ഡില്ലാതെ പ്രതിദിനം 100 മുതല് 10,000 രൂപ വരെ പിന്വലിക്കാം. ഒരു തവണ കാര്ഡ് ലെസ് ക്യാഷ് സംവിധാനം ആക്ടിവേറ്റ് ചെയ്താല് അടുത്ത 24 മണിക്കൂര് സമയത്തേക്ക് മാത്രമാണ് ഉപയോഗിക്കാന് സാധിക്കുക. അതിന് ശേഷം റിക്വറ്റ് റദ്ദാക്കും. source: goodreturns.in